Μαρμελάδα ροδάκινο με ουίσκι
Αυτή η μαρμελάδα ροδάκινο δεν είναι σαν τις άλλες. Παντρεύεται με λίγο ουίσκι και αποκτά σπιρτάδα και καπνιστό άρωμα.
300 γρ. ροδάκινα, ζυγισμένα καθαρισμένα και κομμένα (αν θέλουμε να αφαιρέσουμε τη φλούδα, ζεματίζουμε τα ροδάκινα για 1 λεπτό σε νερό που κοχλάζει), 90 ml (6 κουτ. σούπας) σιρόπι σφενταμιού, 50 γρ. (1/4 κούπας) ζάχαρη λευκή, κρυσταλλική, 1 κουτ. γλυκού χυμός λεμονιού , 6 γρ. πηκτίνη για μαρμελάδες , 1 κουτ. σούπας ουίσκι (προαιρετικό)
Για να φτιάξουμε μαρμελάδα ροδάκινο με ουίσκι, σε μια μέτρια κατσαρόλα ανακατεύουμε τα κομμένα ροδάκινα με το σιρόπι σφενταμιού, τη ζάχαρη, τον χυμό λεμονιού και την πηκτίνη.Βάζουμε την κατσαρόλα σε δυνατή φωτιά και αφήνουμε το μείγμα να πάρει βράση. Συνεχίζουμε να το μαγειρεύουμε, χωρίς να χαμηλώσουμε τη θερμοκρασία, μέχρι να δέσει. Αποσύρουμε την κατσαρόλα από τη φωτιά.Προσθέτουμε το ουίσκι (αν το βάλουμε) και ανακατεύουμε. Γεμίζουμε αποστειρωμένα βάζα με τη μαρμελάδα ροδάκινο με ουίσκι. Διατηρούμε στο ψυγείο.
Λεμόνι,Ουίσκι,Ροδάκινο,Νηστίσιμα,Χορτοφαγικά